Magnooliate õitseaeg on käes. Lugesin hiljuti, et neid on üle kahesaja erineva õitsva vormi.              Ja õisi peab ju ometi lähedalt pildistada saama :)    Inimesed on tänavaile tulnud.   Sattusime endalegi ootamatult protestiaktsiooni immigrantide õiguste eest, kus kogu National Mall, Kapitooliumist kuni Lincolni memoriaalini oli pilgeni rahvast täis, piiritletud wc-dega nagu  selliste ürituste puhul kombeks. Enamuse protestijatest moodustasid latiinod, mistõttu kõnesid peeti ka hispaania keeles.   Risti kandmine pole lihtne Mõned üksikud pilkupüüdvad Lõuna Ameerika indiaanlased. Nemad miitingulistega koos ei marssinud ega plakateid ei kandnud... Politsei on alati kohal. Seekord oli neid väga palju, mida võib näha ka ülemiselt pildilt, kus kogu tänava pikkuses seisavad politseiautod. Ratsapolitseid loetakse sellistel üritustel tõhusaimaks. Teisel pool Kapitooliumi avastasime teisegi, seekord vabariiklaste tervishoiureformi vastase  meeleavalduse. Seda seetõttu, et hetkel käis majas reformi arutelu.  Lippe jagati kõigile soovijaile.    Vabariiklased käisid vahepeal oma valijatele lehvitamas ja neid ergutamas. Rahvas huilgas vahetpidamata.    Reformi pooldajaid oli tunduvalt vähem, kuid millegipärast pidid nad tara taga ja politsei aktiivse valve all seisma. Aga botaanikaaias oli orhideede näitus.  Millegipärast polnud gloobusel orhideede leiukohaks Eestit märgitud.   Uskumatult palju on orhideedel erinevaid liike. Ilus oli.